# Együttműködési megállapodás

Iktatási szám: ……./2023.

Együttműködési megállapodás
az iskolai közösségi szolgálat
közös lebonyolításáról

|  |  |
| --- | --- |
| amelyet egyrészről  | Heves Megyei SZC Remenyik Zsigmond Technikum |
|  | székhely: 3390 Füzesabony, Ifjúság út 17. |
|  | képviselő: Csesznok Róbert igazgató |
|  | OM-azonosító: 203035 |
|  | a továbbiakban: Iskola |
|  |  |
| másrészről | ………………………………………………. |
|  | székhely: …………………………………….. |
|  | képviselő: …………………………………….. |
|  | a továbbiakban: Fogadó szervezet |
|  | a továbbiakban együtt: Felek |

kötöttek a mai napon, az alábbi feltételekkel:

1. **A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

Felek hosszú távú szerződést kötnek határozatlan időre. A Fogadó szervezet minden évben augusztus 25-ig közli az Iskolával az adott tanév vonatkozásában a fogadni kívánt tanulói létszámot és az elvégzendő feladatot, melyet az iskola meghirdet a tanulók körében.

1. **Az Iskola kötelezettségei, vállalásai:**

A Fogadó szervezet által előre jelzett időpontokban diákokat küld közösségi szolgálat keretében a Fogadó szervezet által rendezett közösségi programok lebonyolításához. A diákok jelentkeztetését, felkészítését és munkájuk értékelését a Fogadó szervezettel közösen végzi. Az adminisztratív tevékenységeket előkészíti, a tanulók munkaóra nyilvántartását ellenőrzi, számukra az igazolást kiállítja, a törzslapon és a bizonyítványban ezt rögzíti. A Szervezettel való együttműködés koordinálásához, a diákok munkájának figyelemmel kíséréséhez, felkészítéséhez, értékeléséhez kapcsolattartót jelöl ki.

1. **A Fogadó szervezet kötelezettségei, vállalásai:**

A Fogadó szervezet fogad az iskola diákjai közül meghatározott számú tanulót az adott tanévben és az iskolai szünetekben előre meghatározott időpontokban, valamint biztosítja a közösségi szolgálat ellátásához szükséges feltételeket és eszközöket. Mentort biztosít, aki a tanulók munkájának zökkenőmentes végzéséhez segítséget nyújt; részt vesz a felkészítő foglalkozásokon, koordinálja, irányítja a tanulókat, részt vesz az értékelésben és igazolja a szolgálat teljesítését.

**Továbbá:**

(1) A Fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

 (2) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.

(3) A tanuló által a közösségi szolgálat során végzett tevékenységgel összefüggésben harmadik személynek okozott kárért a Fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(4) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Fogadó szervezettől kapott utasítással összefüggésben következett be, a Fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A Fogadó szervezetnek nem kell megtérítenie a kárnak azt a részét, amely a tanulónak felróható magatartásából származott.

 **4. A közösségi szolgálatot végző tanuló kötelességei:**

a) A közösségi szolgálatot végző tanulóvállalja, hogy a Fogadó szervezet rendelkezésére áll az előzetesen egyeztetett időpontban.

b) A közösségi szolgálatot végző tanuló jelen szerződés alapján végzett önkéntes tevékenység ellátása fejében semmilyen ellenszolgáltatásban vagy egyéb juttatásban nem részesül.

c) A közösségi szolgálatot végző tanuló feladatai ellátásához a Fogadó szervezet térítésmentesen biztosítja az Önkéntes részére a feladat ellátásához szükséges eszközöket. Az Önkéntes kötelezettséget vállal arra, hogy rendeltetésük szerint, gondosan kezeli a feladat ellátásához használt, a rendelkezésére bocsájtott eszközöket.

d) A közösségi szolgálatot végző tanuló köteles a közérdekű önkéntes tevékenységet a vonatkozó jogszabályok, szakmai, etikai, egészségügyi és biztonsági előírások, valamint a Fogadó szervezet szabályzatai és utasításai szerint, személyesen végezni.

e) A fogadó szervezet tájékoztatja a közösségi szolgálatot végző tanulót, hogy a Törvény vonatkozó szabályai alapján – az önkéntes jogviszonnyal kapcsolatos jogok és kötelezettségek gyakorlása, valamint a jogviszonnyal kapcsolatos hatósági ellenőrzés érdekében – köteles az általa foglalkoztatott önkéntesekről nyilvántartást vezetni, mely tartalmazza:

- az közösségi szolgálatot végző tanuló természetes személyazonosító adatait, állampolgárságát, lakóhelyét,

- a Törvény 6. § (1) bekezdésének a)-c) pontjában meghatározottakat,

- az önkéntes tevékenység ellátására fordított idővel kapcsolatos adatokat,

- az önkéntes Törvény 2. § (3) bekezdése szerint nyújtott juttatásokat,

f) az közösségi szolgálatot végző tanuló tudomásul veszi, hogy a Fogadó szervezet a nyilvántartást az önkéntes jogviszony megszűnését követően öt évig köteles megőrizni.

A közösségi szolgálatot végző tanuló a jelen pont szerinti nyilvántartás vezetéséhez kifejezetten hozzájárul, és kötelezettséget vállal arra, hogy a nyilvántartás vezetéséhez szükséges valamennyi információt, adatot a Fogadó szervezettel megoszt.

 **5.Az Iskola részéről a program felelőse és kapcsolattartója:**

Csesznok Róbert; Elérhetősége: +36 70/6412971, iskola@remenyikzs.hu

 **6. A Fogadó szervezet részéről a program felelőse és kapcsolattartója**

Név:……………………………………

Elérhetősége: ………………………... e-mail:…………………………………….

Tevékenység:…………………………………………………………………………

**7. A programmal kapcsolatban felmerülő költségek és annak kötelezettségvállalója**

A közösségi szolgálatot teljesítő tanuló gondoskodik a közösségi szolgálati tevékenység ellátása érdekében szükséges utazásról, szállásról és étkezésről.

**8. A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

*Füzesabony, 2023. ………………………*

|  |  |
| --- | --- |
| ……………………………………. | …………………………………….. |
| Csesznok Róbertigazgató |  |